CELEX: 62008CO0217
Language: lv
Date: 2009-03-17 00:00:00
Title: Tiesas rīkojums (septītā palāta) 2009. gada 17.martā. # Rita Mariano pret Istituto nazionale per l'assicurazione contro gli infortuni sul lavoro (INAIL). # Lūgums sniegt prejudiciālu nolēmumu: Tribunale ordinario di Milano - Itālija. # Tiesas Reglamenta 104. panta 3. punkts - Vienlīdzīga attieksme nodarbinātības un profesijas jomā - EKL 12. un 13. pants - Pabalsta piešķiršana pārdzīvojušajām personām - Valsts tiesiskais regulējums, kurā paredzēta atšķirīga attieksme pret pārdzīvojušo laulāto un pārdzīvojušo partneri. # Lieta C-217/08.

Tiesas (septītā palāta) 2009. gada 17. marta rīkojums – Mariano/Istituto nazionale per l’assicurazione contro gli infortuni sul lavoro
      (lieta C‑217/08)
      Tiesas Reglamenta 104. panta 3. punkts – Vienlīdzīga attieksme nodarbinātības un profesijas jomā – EKL 12. un 13. pants – Pabalsta piešķiršana pārdzīvojušajām personām – Valsts tiesiskais regulējums, kurā paredzēta atšķirīga attieksme pret pārdzīvojušo laulāto un pārdzīvojušo partneri
      1.                     Eiropas Savienības pilsonība – Līguma normas – Vienlīdzīga attieksme – Diskriminācija pilsonības dēļ – Aizliegums – Materiālā
            piemērošanas joma – Pilnībā iekšēju situāciju izslēgšana (EKL 12. un 17. pants) (sal. ar 17.–22. punktu)
      2.                     Kopienu tiesības – Principi – Vienlīdzīga attieksme – Diskriminācija vecuma dēļ – Aizliegums – Piemērošanas joma – Diskriminējoša
            attieksme, kurai nav nekādas saiknes ar Kopienu tiesībām – Izslēgšana (EKL 13. pants; Padomes Direktīva 2000/78) (sal. ar
            24.–27. punktu)
      3.                     Kopienu tiesības – Principi – Vienlīdzīga attieksme – Piemērošanas joma – Valsts tiesiskais regulējums, kurā saistībā ar pabalsta
            piešķiršanu pārdzīvojušajām personām paredzēta atšķirīga attieksme pret pārdzīvojušo laulāto un pārdzīvojušo partneri – Diskriminējoša
            attieksme, kurai nav nekādas saiknes ar Kopienu tiesībām – Izslēgšana (EKL 12. un 13. pants; Padomes Direktīva 2000/78) (sal.
            ar 30. un 31. punktu)
      Priekšmets
      
         Lūgums sniegt prejudiciālu nolēmumu – 
               Tribunale ordinario di Milano
                – EKL 12. un 13. panta interpretācija – Vienlīdzīga attieksme nodarbinātības un profesijas jomā – Pabalsta piešķiršana pārdzīvojušajām
                  personām – Valsts tiesiskais regulējums, ar kuru tiek paredzēta nevienlīdzīga attieksme starp pārdzīvojušajiem laulātajiem
                  un partneriem, kuri dzīvo partnerattiecībās uz mūžu.
               
            Rezolutīvā daļa:
      Kopienu tiesībās nav paredzēts diskriminācijas aizliegums, kura ievērošana jānodrošina valsts tiesām, ja iespējami diskriminējošajai
         rīcībai nav saiknes ar Kopienu tiesībām. Tādos apstākļos, kādi ir pamata lietā, EKL 12. un 13. pants paši par sevi nerada
         šādu saikni.
      
      Ar šiem pantiem minētās lietas apstākļos nav pretrunā tāds valsts tiesiskais regulējums, saskaņā ar kuru gadījumā, kad persona
         ir gājusi bojā nelaimes gadījumā, pensiju 50 % apmērā no šīs personas līdzšinējā atalgojuma saņem tikai pārdzīvojušais laulātais,
         bet mirušās personas nepilngadīgajam bērnam pienākas pensija tikai 20 % apmērā no minētā atalgojuma.